गोदान दिल्ली , 24 आगस्ट : बलिउड फावखुंग्रि सारा आली खानआ आथिखालाव गावनि सावगारिफोर आरो फिटनेसखौ लानानै खौराङाव थाबाय थायो । फावखंग्रिआ ससियेल मिडियाआव गोबां एक्टिभ थाबाय थायो आरो एखेराहायै गावनि सावगारिफोरखौ सेयार खालामबाय थायो । बडि ट्रान्सफर्मेसननि उनाव साराआ गावनि जर'खा सिनायथिखौ बानायदों आरो बिनि फल'आर्सआबो गोबां बांदों । करना भाइरासनि जेंनायाव फावखुंग्रिया न'आवनो वार्कआउट खालामदों आरो गावनि देहाखौ नोजोर लाखिदों । बेनि गेजेराव फावखुंग्रिया मोनसे सावगारि सेयार खालामदों , जायखौ गोबां मोजां मोनजादों । मख'नो गोनांदि , सारा आली खानआ लैथोमा सेरनि मोनसे सावगारिखौ सेयार खालामदों , जेराव फावखुंग्रिया उनथिं जानानै नायहरदों । बे ब्लेक एन्ड हवाइट सावगारियाव सारानि खानाया बारजों बिरदों । हवाइट टपआव साराखौ गोबां मोजां नुनो मोन्दों आरो बिनि लुकखौ साफ्रोमबो मोजां मोन्दों । फावखुंग्रिया सावगारिखौ सेयार खालामनानै मोनथाम ब्लेक हार्ट बानायदों । बे सावगारियाव सुबुंफोरा गोबां कमेन्ट खालामदों आरो सुबुंफोरा अरनि इमजीजों लोगोसे फावखुंग्रिखौ हट होन्ना फोरमायदों । फार्सेथिं फावखंग्रिया बे सावगारिखौनो गावनि इन्सटा स्टरीआवबो आपलड खालामदों । लोगोसेनो बियो बे सावगारिखौ लानानै बुंदोंदि , 'माइ हेयार माय चाइस' । 
सारा आली खाननि सावगारिया माखासे घन्टायाव 10 लाखनिफ्राय बांसिन लाइक मोन्दों